"E rwesitswe maikarabelo a go leba ka leitlho le le ntšhotšho thulaganyo ya kabelo ya motlakase ya letsatsi le lengwe le le lengwe.3 Go lepalepana le maikano a ga Moporesitente Ramaphosa a gore thulaganyo ya ka fao puso e tsibogelang matsapa a motlakase e tshwanetse go nna eo e akaretsang batho botlhe le go senka maikutlo a botlhe, Tona ya Dikgwebo tsa Puso mmogo le Monnasetulo wa Boto ya Eskom ba nnile le kopano ya ntlha ya dipulamelomo le boeteledipele jwa mekgatlho e megolo ya badiri eo e leng teng kwa Eskom, mo meepong ya intaseteri ya malatlha le kwa lephateng la boenjenere.4 Kopano le mekgatlho ya badiri e begile matsapa a ditiro tsa Eskom le dithulagayo tsa yona tsa tlhagisomotlakase, tlhokomelo ya meago le kgaolo ya motlakase e e sa solofelwang."